Projektas

PRIENŲ RAJONO savivaldybės TARYBA

SPRENDIMAS

DĖL sutikimo perimti kelią Nr. KR0654 Prienų rajono savivaldybės Nuosavybėn

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 9 punktu, ir atsižvelgdama į Kazlų Rūdos savivaldybės administracijos 2024 m. spalio 11 d. raštą Nr. SD-2868 „Dėl kelio Nr. KR0654 perėmimo“, Prienų rajono savivaldybės taryba nusprendžia:

1. Sutikti perimti Prienų rajono savivaldybės nuosavybėn savarankiškajai savivaldybių funkcijai (savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas) įgyvendinti Kazlų Rūdos savivaldybei nuosavybės teise priklausantį ir šiuo metu Kazlų Rūdos savivaldybės administracijos patikėjimo teise valdomą turtą – privažiuojamąjį kelią prie sodų nuo kelio Kazlų Rūda – Pažėrai Nr. KR0654.

2. Perėmus šio sprendimo 1 punkte nurodytą turtą, suteikti jam pavadinimą ir numerį – Jūrės kelias Nr. VE-207.

3. Įgalioti Prienų rajono savivaldybės administracijos direktorių pasirašyti sprendimo 1 punkte nurodyto turto perdavimo–priėmimo aktą.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras